CELEX: 32021D1396
Language: hu
Date: 2021-08-13 00:00:00
Title: Az Európai Központi Bank (EU) 2021/1396 határozata (2021. augusztus 13.) a 680/2014/EU és az (EU) 2016/2070 bizottsági végrehajtási rendelet alapján a felügyelt szervezetek által az illetékes nemzeti hatóságok részére szolgáltatott felügyeleti adatoknak az Európai Központi Bank részére történő rendelkezésre bocsátásról szóló EKB/2014/29 határozat módosításáról (EKB/2021/39)

2021.8.24.   
               
               
                  HU
               
               
                  Az Európai Unió Hivatalos Lapja
               
               
                  L 300/74
               
            
         AZ EURÓPAI KÖZPONTI BANK (EU) 2021/1396 HATÁROZATA
         (2021. augusztus 13.)
         a 680/2014/EU és az (EU) 2016/2070 bizottsági végrehajtási rendelet alapján a felügyelt szervezetek által az illetékes nemzeti hatóságok részére szolgáltatott felügyeleti adatoknak az Európai Központi Bank részére történő rendelkezésre bocsátásról szóló EKB/2014/29 határozat módosításáról (EKB/2021/39)
         Az Európai Központi Bank Kormányzótanácsa,
         tekintettel az Európai Központi Banknak a hitelintézetek prudenciális felügyeletére vonatkozó politikákkal kapcsolatos külön feladatokkal történő megbízásáról szóló, 2013. október 15-i 1024/2013/EU tanácsi rendeletre (1) és különösen annak 6. cikke (2) bekezdésére,
         tekintettel az Egységes Felügyeleti Mechanizmuson belül az Európai Központi Bank és az illetékes nemzeti hatóságok, valamint a kijelölt nemzeti hatóságok közötti együttműködési keretrendszer létrehozásáról szóló, 2014. április 16-i 468/2014/EU európai központi banki rendeletre (SSM-keretrendelet) (EKB/2014/17) (2), és különösen annak 21. cikkére és 140. cikke (4) bekezdésére,
         tekintettel a Felügyeleti Testület javaslatára,
         mivel:
         
                     (1)
                  
                  
                     Az EKB/2014/29 határozat (3) rögzíti a felügyelt szervezetek által a 680/2014/EU bizottsági végrehajtási rendelet (4) és az (EU) 2016/2070 bizottsági végrehajtási rendelet (5) alapján az illetékes nemzeti hatóságoknak szolgáltatott adatoknak az Európai Központi Bank (EKB) részére történő benyújtására vonatkozó eljárásokat.
                  
               
                     (2)
                  
                  
                     2020. december 17-én az Európai Bizottság elfogadta az (EU) 2021/451 bizottsági végrehajtási rendeletet (6), amely hatályon kívül helyezi a 680/2014/EU végrehajtási rendeletet és annak helyébe lép, továbbá a felügyeleti adatszolgáltatás tekintetében új standardokat határoz meg, amelyet 2021. június 28-tól kell majd alkalmazni.
                  
               
                     (3)
                  
                  
                     2021. március 15-én a Bizottság elfogadta az (EU) 2021/453 bizottsági végrehajtási rendeletet (7), amely a piaci kockázatra vonatkozó konkrét adatszolgáltatási követelmények tekintetében tovább pontosítja az új standardokat.
                  
               
                     (4)
                  
                  
                     Az EKB/2014/29 határozat a felügyelt szervezetek által az illetékes nemzeti hatóságok részére a vonatkozó uniós jognak megfelelően szolgáltatott adatok gyűjtését és minőségének felülvizsgálatát írja elő. Következésképpen az EKB/2014/29 határozatnak a felügyelt szervezetek által az illetékes nemzeti hatóságok részére az (EU) 2016/2070 végrehajtási rendelet, az (EU) 2021/451 végrehajtási rendelet és az (EU) 2021/453 végrehajtási rendelet alapján szolgáltatandó adatok gyűjtését és minőségének felülvizsgálatát kell előírnia. Az EKB/2014/29 határozatot ezért aktualizálni kell, hogy tükrözze az (EU) 2021/451 végrehajtási rendelet és az (EU) 2021/453 végrehajtási rendelet elfogadását annak biztosítása érdekében, hogy a nemzeti hatóságok a vonatkozó adatokat benyújtsák az EKB-nak.
                  
               
                     (5)
                  
                  
                     Ezen túlmenően az Európai Bankhatóság (EBH) az illetékes hatóságok által az EBH részére teljesített adatszolgáltatásról szóló, 2015. szeptember 23-i EBH határozatot (EBA/DC/2015/130) (8) hatályon kívül helyezte és felváltotta az illetékes hatóságok által az EBH részére teljesített felügyeleti adatszolgáltatásról szóló, 2020. június 5-i EBH határozattal (EBA/DC/2020/334) (9). Ez a határozat előírja az illetékes hatóságok, köztük az EKB számára, hogy többek között pénzügyi információkra vonatkozó felügyeleti adatszolgáltatás körébe tartozó adatokat nyújtsanak be az EBH részére. Ennek érdekében az EBA/DC/2020/334 határozat meghatározza az ezen adatoknak az illetékes hatóságok által az EBH részére történő benyújtására vonatkozó időpontokat.
                  
               
                     (6)
                  
                  
                     Az EBH ezenkívül a felügyeleti benchmarking céljára szolgáló adatokról szóló, 2016. május 31-i EBH határozatot (EBA/DC/2016/156) (10) hatályon kívül helyezte és felváltotta a felügyeleti benchmarking céljára szolgáló adatokról szóló, 2020. június 5-i EBH határozattal (EBA/DC/2020/337) (11). Ez a határozat előírja az illetékes hatóságok, köztük az EKB számára, hogy felügyeleti benchmarking adatokat nyújtsanak be az EBH részére. Ennek érdekében az EBA/DC/2020/337 határozat meghatározza az ezen adatoknak az illetékes hatóságok által az EBH részére történő benyújtására vonatkozó időpontot.
                  
               
                     (7)
                  
                  
                     Az EKB/2014/29 határozatot ezért annak biztosítása érdekében is aktualizálni kell, hogy az EKB az illetékes nemzeti hatóságoktól megfelelő időben kapja meg az adatokat, amelyeket ezt követően az EBA/DC/2020/334 és az EBA/DC/2020/337 határozatnak megfelelően benyújt az EBH-nak.
                  
               
                     (8)
                  
                  
                     Az EKB/2014/29 határozatot erre tekintettel megfelelően módosítani szükséges,
                  
               ELFOGADTA EZT A HATÁROZATOT:
         
            1. cikk
            Módosítások
            Az EKB/2014/29 határozat a következőképpen módosul:
            
                        1.
                     
                     
                        A cím helyébe a következő szöveg lép:
                        „Az Európai Központi Bank határozata (2014. július 2.) a felügyelt szervezetek által az illetékes nemzeti hatóságok részére szolgáltatott felügyeleti adatoknak az Európai Központi Bank részére történő rendelkezésre bocsátásáról (EKB/2014/29)”.
                     
                  
                        2.
                     
                     
                        Az 1. cikk helyébe a következő szöveg lép:
                        
                           „1. cikk
                           Hatály
                           Az SSM-keretrendelet 21. cikke értelmében e határozat rögzíti a felügyelt szervezetek által az (EU) 2016/2070 bizottsági végrehajtási rendelet (*1), az (EU) 2021/451 bizottsági végrehajtási rendelet (*2) és az (EU) 2021/453 bizottsági végrehajtási rendelet (*3) alapján az illetékes nemzeti hatóságoknak szolgáltatott adatoknak az EKB részére történő benyújtására vonatkozó eljárásokat.
                        
                        
                           (*1)  A Bizottság (EU) 2016/2070 végrehajtási rendelete (2016. szeptember 14.) az intézmények által az Európai Bankhatóság és az illetékes hatóságok számára a 2013/36/EU európai parlamenti és tanácsi irányelv 78. cikkének (2) bekezdése értelmében teljesítendő adatszolgáltatás során használandó táblákra, fogalommeghatározásokra és informatikai megoldásokra vonatkozó végrehajtás-technikai standardok meghatározásáról (HL L 328., 2016.12.2., 1. o.)."
                        
                        
                           (*2)  A Bizottság (EU) 2021/451 végrehajtási rendelete (2020. december 17.) az 575/2013/EU európai parlamenti és tanácsi rendeletnek az intézmények felügyeleti adatszolgáltatása tekintetében történő alkalmazására vonatkozó végrehajtás-technikai standardok megállapításáról és a 680/2014/EU végrehajtási rendelet hatályon kívül helyezéséről (HL L 97., 2021.3.19., 1. o.)."
                        
                        
                           (*3)  A Bizottság (EU) 2021/453 végrehajtási rendelete (2021. március 15.) az 575/2013/EU európai parlamenti és tanácsi rendeletnek a piaci kockázatra vonatkozó konkrét adatszolgáltatási követelmények tekintetében történő alkalmazása céljából végrehajtás-technikai standardok meghatározásáról (HL L 89., 2021.3.16., 3. o.).”"
                        
                     
                  
                        3.
                     
                     
                        A 3. cikk helyébe a következő szöveg lép:
                        
                           „3. cikk
                           Beküldési határidők
                           
                              (1)   Az illetékes nemzeti hatóságok az (EU) 2021/451 végrehajtási rendeletben és az (EU) 2021/453 végrehajtási rendeletben említett, a felügyelt szervezetek által részükre szolgáltatott adatokat a következő beküldési határidőkig nyújtják be az EKB-hoz:
                              
                                          a)
                                       
                                       
                                          az illetékes nemzeti hatóságok a következő szervezetekre vonatkozó adatokat az (EU) 2021/451 végrehajtási rendelet 3. cikkében és 20. cikkének (3) bekezdésében említett vonatkozó beküldési határidőket és az (EU) 2021/453 végrehajtási rendelet 1. cikkének (2) bekezdésében említett vonatkozó beküldési időpontokat követő 10. munkanapon közép-európai idő (*4) szerint déli 12 óráig nyújtják be az EKB-hoz:
                                          
                                                      i.
                                                   
                                                   
                                                      a mechanizmusban részt vevő tagállamon belüli konszolidáció legmagasabb szintjén adatot szolgáltató jelentős felügyelt szervezetek;
                                                   
                                                
                                                      ii.
                                                   
                                                   
                                                      felügyelt csoport részét nem képező jelentős felügyelt szervezetek;
                                                   
                                                
                                                      iii.
                                                   
                                                   
                                                      a tagállamukban a három legjelentősebb hitelintézetre vonatkozó kritérium alapján jelentősnek minősülő felügyelt szervezetek, amelyek összevont alapon szolgáltatnak adatot, vagy – amennyiben nem kötelesek az összevont alapon történő adatszolgáltatásra – egyedi alapon szolgáltatnak adatot;
                                                   
                                                
                                                      iv.
                                                   
                                                   
                                                      egyéb felügyelt szervezetek, amelyek összevont alapon szolgáltatnak adatot, vagy – amennyiben nem kötelesek az összevont alapon történő adatszolgáltatásra – egyedi alapon szolgáltatnak adatot, és amelyek az illetékes hatóságok által az EBH részére teljesített felügyeleti adatszolgáltatásról szóló, 2020. június 5-i EBH határozat (EBA/DC/2020/334) (*5) 2. cikkének (3) bekezdésében meghatározottak szerinti, »a tagállamban található legnagyobb intézmények«;
                                                   
                                                
                                    
                                          b)
                                       
                                       
                                          amennyiben az a) pont nem alkalmazandó, az illetékes nemzeti hatóságok a következő szervezetekre vonatkozó adatokat az (EU) 2021/451 végrehajtási rendelet 3. cikkében említett vonatkozó beküldési határidőket és az (EU) 2021/453 végrehajtási rendelet 1. cikkének (2) bekezdésében említett vonatkozó beküldési időpontokat követő 25. munkanapon közép-európai idő szerint déli 12 óráig nyújtják be az EKB-hoz:
                                          
                                                      i.
                                                   
                                                   
                                                      jelentős felügyelt szervezetek;
                                                   
                                                
                                                      ii.
                                                   
                                                   
                                                      kevésbé jelentősnek minősülő felügyelt szervezetek.
                                                   
                                                
                                    
                           
                              (2)   Az illetékes nemzeti hatóságok az (EU) 2016/2070 végrehajtási rendeletben említett adatokat a következők szerint jelentik az EKB-nak:
                              
                                          a)
                                       
                                       
                                          az illetékes nemzeti hatóságok a következő szervezetekre vonatkozó adatokat az (EU) 2016/2070 végrehajtási rendeletnek az adott adattétellel kapcsolatos vonatkozó rendelkezésében említett vonatkozó beküldési határidőket követő 10. munkanapon közép-európai idő szerint déli 12 óráig nyújtják be az EKB-hoz:
                                          
                                                      i.
                                                   
                                                   
                                                      a mechanizmusban részt vevő tagállamon belüli konszolidáció legmagasabb szintjén adatot szolgáltató jelentős felügyelt szervezetek;
                                                   
                                                
                                                      ii.
                                                   
                                                   
                                                      felügyelt csoport részét nem képező jelentős felügyelt szervezetek;
                                                   
                                                
                                                      iii.
                                                   
                                                   
                                                      a tagállamukban a három legjelentősebb hitelintézetre vonatkozó kritérium alapján jelentősnek minősülő felügyelt szervezetek, amelyek összevont alapon szolgáltatnak adatot, vagy – amennyiben nem kötelesek az összevont alapon történő adatszolgáltatásra – egyedi alapon szolgáltatnak adatot;
                                                   
                                                
                                                      iv.
                                                   
                                                   
                                                      a mechanizmusban részt vevő tagállamon belüli konszolidáció legmagasabb szintjén adatot szolgáltató kevésbé jelentősnek minősülő felügyelt szervezetek, amennyiben az Unión belüli konszolidáció legmagasabb szintjét jelentik, továbbá az egyedi alapon adatot szolgáltató kevésbé jelentősnek minősülő felügyelt szervezetek, amennyiben nem képezik felügyelt csoport részét, az EBH EBA/DC/2020/337 határozata 1. cikke (2) bekezdésének megfelelően;
                                                   
                                                
                                    
                                          b)
                                       
                                       
                                          Amennyiben az a) pont nem alkalmazandó, az illetékes nemzeti hatóságok a következő szervezetekre vonatkozó adatokat az (EU) 2016/2070 végrehajtási rendeletnek az adott adattétellel kapcsolatos vonatkozó rendelkezésében említett vonatkozó beküldési határidőket követő 25. munkanap végéig nyújtják be az EKB-hoz:
                                          
                                                      i.
                                                   
                                                   
                                                      jelentős felügyelt szervezetek;
                                                   
                                                
                                                      ii.
                                                   
                                                   
                                                      kevésbé jelentősnek minősülő felügyelt szervezetek.
                                                   
                                                
                                    
                        
                        
                           (*4)  A közép-európai idő figyelembe veszi a közép-európai nyári időszámítást."
                        
                        
                           (*5)  Elérhető az EBH honlapján.”"
                        
                     
                  
                        4.
                     
                     
                        A szöveg a következő 7b. cikkel egészül ki:
                        
                           „7b. cikk
                           Az (EU) 2021/1396 európai központi banki határozat (EKB/2021/39) hatálybalépését követő első adatszolgáltatás
                           Az illetékes nemzeti hatóságok a részükre az (EU) 2016/2070 végrehajtási rendelet, az (EU) 2021/451 végrehajtási rendelet és az (EU) 2021/453 végrehajtási rendelet alapján szolgáltatott adatokat az (EU) 2021/1396 európai központi banki határozatnak (EKB/2021/39) (*) megfelelően a határozat hatálybalépését követő első alkalmazandó beküldési határidőkkel vagy beküldési időpontokkal kezdődően nyújtják be.
                        
                        
                           (*)  Az Európai Központi Bank (EU) 2021/1396 határozata (2021. augusztus 13.) a 680/2014/EU és az (EU) 2016/2070 bizottsági végrehajtási rendelet alapján a felügyelt szervezetek által az illetékes nemzeti hatóságok részére szolgáltatott felügyeleti adatoknak az Európai Központi Bank részére történő rendelkezésre bocsátásról szóló EKB/2014/29 határozat módosításáról (EKB/2021/39) (a Hivatalos Lapban még nem tették közzé) (HL L 300,2021.8.24, 74 o.).”"
                        
                     
                  
         
            2. cikk
            Hatálybalépés
            Ez a határozat a címzettekkel történő közlése napján lép hatályba.
         
         
            3. cikk
            Címzettek
            Ennek a határozatnak a címzettjei a mechanizmusban részt vevő tagállamok illetékes nemzeti hatóságai.
         
         
            Kelt Frankfurt am Mainban, 2021. augusztus 13-án.
            
               
                  az EKB elnöke
               
               Christine LAGARDE
            
         
         
            (1)  HL L 287., 2013.10.29., 63. o.
         
         
            (2)  HL L 141., 2014.5.14., 1. o.
         
         
            (3)  Az Európai Központi Bank EKB/2014/29 határozata (2014. július 2.) a 680/2014/EU és az (EU) 2016/2070 bizottsági végrehajtási rendelet alapján a felügyelt szervezetek által az illetékes nemzeti hatóságok részére szolgáltatott felügyeleti adatoknak az Európai Központi Bank részére történő rendelkezésre bocsátásról (HL L 214., 2014.7.19., 34. o.).
         
            (4)  A Bizottság 680/2014/EU végrehajtási rendelete (2014. április 16.) az intézmények 575/2013/EU európai parlamenti és tanácsi rendelet szerinti felügyeleti adatszolgáltatása tekintetében végrehajtás-technikai standardok megállapításáról (HL L 191., 2014.6.28., 1. o.).
         
            (5)  A Bizottság (EU) 2016/2070 végrehajtási rendelete (2016. szeptember 14.) az intézmények által az Európai Bankhatóság és az illetékes hatóságok számára a 2013/36/EU európai parlamenti és tanácsi irányelv 78. cikkének (2) bekezdése értelmében teljesítendő adatszolgáltatás során használandó táblákra, fogalommeghatározásokra és informatikai megoldásokra vonatkozó végrehajtás-technikai standardok meghatározásáról (HL L 328., 2016.12.2., 1. o.).
         
            (6)  A Bizottság (EU) 2021/451 végrehajtási rendelete (2020. december 17.) az 575/2013/EU európai parlamenti és tanácsi rendeletnek az intézmények felügyeleti adatszolgáltatása tekintetében történő alkalmazására vonatkozó végrehajtás-technikai standardok megállapításáról és a 680/2014/EU végrehajtási rendelet hatályon kívül helyezéséről (HL L 97., 2021.3.19., 1. o.).
         
            (7)  A Bizottság (EU) 2021/453 végrehajtási rendelete (2021. március 15.) az 575/2013/EU európai parlamenti és tanácsi rendeletnek a piaci kockázatra vonatkozó konkrét adatszolgáltatási követelmények tekintetében történő alkalmazása céljából végrehajtás-technikai standardok meghatározásáról (HL L 89., 2021.3.16., 3. o.).
         
            (8)  Elérhető az EBH honlapján.
         
            (9)  Elérhető az EBH honlapján.
         
            (10)  Elérhető az EBH honlapján.
         
            (11)  Elérhető az EBH honlapján.